### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 29. november 2021.

**Beslutningsforslag fra KF**

Det er ikke rimeligt, at området i Solbjerg holdes som gidsel i forhold til hvor den kommende jernebanestrækning kommer til at ligge. Uanset hvilken linjeføring vil den involvere mange beboere, og det er ikke rimeligt at de skal vente år på en endelig afklaring.

Det indstilles at

* Byrådet sender henvendelse til Folketing/Trafikministeriet om at træffe en afgørelse der fastlægger linjeføringen af jernbanestrækningen udenom Solbjerg.

Stillet at Isabella Schultz på vegne af den konservative byrådsgruppe.

**INDSTILLING FRA MAGISTRATSAFDELINGEN FOR TEKNIK OG MILJØ**

Svar på forslag fra KF om DSB-hovedlinje udenom Solbjerg.

### Resumé

Indstillingen er udarbejdet på baggrund af forslag fra Det Konservative Folkeparti (KF) om afklaring på linjeføring af jernbanen ved Solbjerg, der blev behandlet i byrådet den 28. august 2021.

Det foreslås, at [adresse] retter henvendelse til Transportministeriet med henblik på afklaring for beboerne i området. Teknik og Miljø kommer med et forslag til brev, som sendes til godkendelse ved partiernes ordførere på sagen, inden det afsendes til Transportministeriet.

### Indstilling

Det indstilles:

At 1) [adresse] retter henvendelse til Transportministeriet med opfordring om at træffe en afgørelse, som giver en afklaring på placeringen af linjeføringen forbi Solbjerg.

### Sagens forløb

22-06-2021 [adresse] Byråd
 Sagens behandling blev udsat i byrådets møde den 22. juni 2021.
 18-08-2021 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 18. august 2021 om magistratsbehandling af forslaget.

 Sagen bedes tilbagesendt byrådet via Magistraten.
 09-11-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 25-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-11-2021 Magistraten
Fremsendes til [adresse] Byråd med bemærkning, at Magistraten i mødet den 29. november 2021 anbefaler, at byrådet tiltræder Magistratsafdelingen for Teknik og Miljøs indstilling af 9. november 2021.

Philip Jespersen og Maya Toft var forhindret i at deltage i sagens behandling.

 15-12-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 29. november 2021.